# El manual del &kmyapplication;

## Introducció

El &kmyapplication; permet a l'usuari comprovar la relació de contrast entre colors i determinar si el resultat és adequat per a persones amb deficiències de la visió dels colors. Els usuaris poden seleccionar colors de diverses maneres, per exemple, introduint manualment els valors hexadecimals, o utilitzant l'eina de selecció de color per a seleccionar qualsevol valor de color a la pantalla.

La comprovació de la relació de contrast d'aquesta aplicació està relacionada amb la diferència de color entre dos objectes que els permet distingir. Un valor de contrast de 21 indica un contrast perfecte (normalment negre sobre blanc) i un valor de 0 indica que els dos colors són els mateixos. Els colors es comproven amb les Directrius d'accessibilitat del contingut web (Web Content Accessibility Guidelines, «WCAG»).

## Ús del &kmyapplication;

Aquesta és una captura de pantalla del &kmyapplication; Captura de pantalla del &kmyapplication;

Després d'obrir l'aplicació, es presentarà una pantalla similar a l'anterior: aquesta és la pantalla principal del &kmyapplication; i conté la majoria de les seves característiques. Com a exemple, es mostraran un color de text seleccionat aleatòriament, el color de fons i la seva relació de contrast.

### Selecció dels colors de text i de fons

Hi ha cinc formes principals en què es poden seleccionar colors per a la comparació. Aquestes es descriuen a continuació.

#### Entrada de valors hexadecimals

Si coneixeu els valors hexadecimals dels colors que voleu comprovar, llavors podreu introduir-los directament. Per a fer-ho, feu clic al valor hexadecimal del color de la mostra que hi ha actualment a la pantalla i escriviu el valor desitjat.

#### Selector de color

Si actualment hi ha un color a la pantalla, per exemple des d'una imatge de mostra, llavors podeu utilitzar l'eina selectora de color per a introduir aquest color directament a l'aplicació. Per a fer-ho, feu clic a la icona del selector de color a la dreta del valor hexadecimal del color seleccionat, i feu clic al color a qualsevol lloc de la pantalla que vulgueu aconseguir de mostra. El color se seleccionarà a l'aplicació.

#### To, saturació i lluminositat

Si voleu modificar la selecció actual per a veure si certs canvis tenen un efecte en el contrast, llavors podeu fer-ho utilitzant els controls lliscants de to, saturació i lluminositat. Aquests es troben sota el valor hexadecimal de la selecció actual. La selecció de color s'actualitzarà automàticament a mesura que feu canvis en aquests controls lliscants.

#### Inverteix

El botó Inverteix intercanviarà els dos colors seleccionats, establint el color de fons com a color de text i viceversa.

#### Aleatori

El botó Aleatori assignarà colors aleatoris tant al fons com al color del text.

### Resultat del contrast

La relació de contrast resultant de la vostra selecció es mostrarà a la part superior de la pantalla, juntament amb una nota curta explicant com de bé s'adapta aquest contrast al text de diferents mides. Aquest text s'actualitzarà automàticament a mesura que es facin canvis als valors dels colors.

### Preferits

El &kmyapplication; permet a l'usuari desar combinacions de colors preferides per a referències futures. Per a fer-ho, premeu Marca com a preferit situat a la part inferior de la pantalla. Aquestes combinacions de colors es poden tornar a accedir a través de l'element de menú Colors preferits, com es descriu amb més detall en el capítol següent.

## Opcions de menú

Aquest capítol descriu totes les característiques de l'aplicació accessibles després de fer clic a la icona Menú de la cantonada superior esquerra.

### Comprovador del contrast

Aquesta és la pantalla predeterminada de l'aplicació, que permet a l'usuari seleccionar colors i veure la seva relació de contrast. La funcionalitat es descriu en el capítol anterior.

### Colors preferits

Aquesta pantalla contindrà totes les combinacions de color desades com a «preferides» a la pantalla Comprovador del contrast. Les combinacions de color es poden suprimir prement el botó Elimina.

### Ajuda

Aquesta pantalla conté un resum breu de la teoria darrere d'aquesta aplicació, amb una explicació de com funciona el contrast i com interpretar millor la relació de contrast d'acord amb l'estàndard WCAG.

### Quant al

Aquesta pantalla conté informació general relativa a l'aplicació, com els autors i les biblioteques utilitzades. També hi ha un botó que permet als usuaris enviar als desenvolupadors qualsevol error que puguin trobar.

## Crèdits i llicència

&kmyapplication;

Copyright del programa 2020-2022 Carl Schwan carl@carlschwan.eu

Copyright de la documentació © 2022 Vlad Rakhmanin vladimir.rakhmanin@ucdconnect.ie

&underGPL;
&documentation.index;